

 Fajfarjeva ulica 33, 1502 Ljubljana T: 01 369 69 00
 E: mf.unp@gov.si
 www.unp.gov.si

Številka: 06102-3/2025-1619-6

Datum: 05. 03. 2025

U. p.: UNP200

Zapisnik

o inšpekcijskem nadzoru nad izvajanjem Zakona o javnih financah in predpisov, ki urejajo poslovanje s sredstvi državnega proračuna

pri proračunskem uporabniku

**UPRAVA REPUBLIKE SLOVENIJE ZA**

**IZVRŠEVANJE KAZENSKIH SANKCIJ,**

**Beethovnova ulica 3, 1000 Ljubljana**

Inšpekcijski nadzor je bil opravljen na podlagi 102. do 104. člena Zakona o javnih financah[[1]](#footnote-1) - ZJF.

Zapisnik je sestavljen v skladu s tretjim odstavkom 102. člena ZJF.

Inšpekcijski nadzor je izvedel █, reg. št. izkaznice █, proračunski inšpektor Urada Republike Slovenije za nadzor proračuna.

Nadzor je bil opravljen v poslovnih prostorih Urada Republike Slovenije za nadzor proračuna, Fajfarjeva ulica 33, Ljubljana in sicer v obdobju od 13. 11. 2024 do 28. 2. 2025 (z vmesnimi prekinitvami)

O ugotovitvah proračunske inšpekcije sta bili v telefonskem razgovoru seznanjeni predstavnici Uprave Republike Slovenije za izvrševanje kazenskih sankcij █ in █ dne 4. 3. 2025.

Na strani URSIKS so v postopku inšpiciranja sodelovali █, vodja Oddelka za finance URSIKS in █, sekretarka na GU URSIKS.

I. Osnovni podatki

Osnovno poslanstvo Uprave Republike Slovenije za izvrševanje kazenskih sankcij (v nadaljevanju: URSIKS) je zagotavljanje izvrševanj kazenskih sankcij, prestajanje pripora, kazni zapora, nadomestnega zapora ter vzgojnega ukrepa oddaje mladoletnika v prevzgojni dom. Ob tem je omogočena možnost resocializacije zaprtih oseb v družbo. URSIKS organizira obravnavo zaprtih oseb na način, da se posameznike usposablja za življenje na prostosti in se jih odvrača od ponavljanja kaznivih dejanj, da bi po prestani kazni lahko živeli po veljavnih pravnih in moralnih normah. Pri tem se za družbo, zaprte osebe in zaposlene zagotavlja varne zapore.

Uprava deluje na 15 lokacijah po vsej državi, njeno delo vodi generalni direktor. Pristojnosti in delo uprave so razdeljeni med osem notranjih organizacijskih enot, katere so Generalni urad, šest zavodov za prestajanje kazni zapora (Zavod za prestajanje mladoletniškega zapora in kazni zapora Celje, Zavod za prestajanje kazni zapora Dob pri Mirni, Zavod za prestajanje kazni zapora Ig, Zavod za prestajanje kazni zapora Koper, Zavod za prestajanje kazni zapora Ljubljana in Zavod za prestajanje kazni zapora Maribor - v nadaljevanju: posamezni zavodi) ter prevzgojni dom Radeče. V vsakem zavodu so vzpostavljeni odprti, polodprti in zaprti oddelek, ki se med seboj razlikujejo po stopnji zavarovanja in omejevanja svobode gibanja. Nekateri zavodi za prestajanje kazni zapora delujejo tudi na dislociranih oddelkih. Interni nadzor nad vsemi področji dela v zavodih za prestajanje kazni zapora in prevzgojnim domom izvaja Generalni urad URSIKS.

**Tabela številka 1: Osnovni podatki zavezanca**

|  |  |
| --- | --- |
| Naziv zavezanca | Uprava Republike Slovenije za izvrševanje kazenskih sankcij |
| Področje dela zavezanca | 84.230 – Sodstvo |
| Matična št. | 5888093000 |
| Davčna št. | 26731622 |
| Vrsta proračunskega uporabnika | Neposredni proračunski uporabnik – organ v sestavi Ministrstva za pravosodje |
| Št. proračunskega uporabnika | 20311 |
| Odgovorna oseba | █ |

II. Predmet inšpekcijskega nadzora

Ministrstvo za finance, Urad Republike Slovenije za nadzor proračuna, (v nadaljevanju: proračunska inšpekcija) je pri proračunskem uporabniku URSIKS izvedel inšpekcijski pregled pri zaračunavanju stroška prehrane za zaprte osebe, ki delajo v Javnem gospodarskem zavodu A █ (v nadaljevanju: JGZ A █).

**Tabela številka 2: Znesek nadziranih sredstev**

|  |  |  |
| --- | --- | --- |
| LETO | VRSTA SREDSTEV DRŽAVNEGA PRORAČUNA | VIŠINA SREDSTEV V EUR |
| 2024 | Stroški prehrane za zaprte osebe, ki delajo v JGZ A █ | 37.286,75 |

Inšpekcijski nadzor je opravljen na podlagi pooblastil, ki jih proračunskim inšpektorjem podeljujejo določbe 102. – 104. člena ZJF in predpisov, ki urejajo poslovanje s sredstvi državnega proračuna pri Upravi Republike Slovenije za izvrševanje kazenskih sankcij.

**III. Materialnopravna ureditev nadziranega področja**

* Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O in 76/23 – v nadaljevanju: ZJF),
* Zakon o izvrševanju proračunov Republike Slovenije za leti 2024 in 2025 (Uradni list RS, št. 123/23, 12/24 in 104/24 – ZIPRS2526),
* Zakon o izvrševanju kazenskih sankcij (Uradni list RS, št. 110/06 – uradno prečiščeno besedilo, 76/08, 40/09, 9/11 – ZP-1G, 96/12 – ZPIZ-2, 109/12, 54/15, 11/18, 200/20 – ZOOMTVI, 141/22 in 83/24),
* Pravilnik o skupnih osnovah za postopke dela finančnih služb neposrednih uporabnikov proračuna Republike Slovenije (Uradni list RS, št. 84/12),
* Pravilnik o računovodstvu št. 450-221/2017/1 z dne 4. 12. 2017,
* Odlok o ustanovitvi Javnega gospodarskega zavoda A █ (Uradni list RS, št. █ in █),
* Navodilo o finančnem poslovanju Uprave Republike Slovenije za izvrševanje kazenskih sankcij št. 007-15/2019/162 z dne 3. 5. 2023,
* Pogodba o ureditvi medsebojnih razmerij med Ministrstvom za pravosodje, Upravo Republike Slovenije za izvrševanje kazenskih sankcij in Javnim gospodarskim zavodom A █.

V skladu z drugim odstavkom 2. člena ZJF se lahko sredstva proračuna uporabljajo le za financiranje funkcij državnih in občinskih organov, za izvajanje njihovih nalog in druge namene, ki so opredeljeni z ustavo, zakoni ali občinskimi predpisi ter v višini, ki je nujna za delovanje in izvajanje njihovih nalog in programov. Nadalje je v tretjem odstavku istega člena opredeljeno, da je potrebno pri pripravi in izvrševanju proračuna spoštovati načelo gospodarnosti in učinkovitosti.

ZJF v prvem odstavku 102. člena opredeljuje, da nadzor nad izvajanjem predmetnega zakona in predpisov, ki urejajo poslovanje s sredstvi državnega proračuna RS opravlja ministrstvo, pristojno za finance. Nadalje prvi odstavek 103. člena istega zakona določa, da je stranka v inšpekcijskem postopku neposredni ali posredni uporabnik državnega ali občinskega proračuna za sredstva prejeta iz državnega proračuna. V skladu z drugim odstavkom 103. člena ZJF pa mora drug prejemnik sredstev državnega proračuna omogočiti nadzor za sredstva pridobljena iz državnega proračuna.

ZIPRS2425 v poglavju Izvrševanje proračuna v 5. členu opredeljuje, da se v tekočem letu izvršuje proračun tekočega leta. Proračun se izvršuje skladno z določbami ZJF, vsakokratnega zakona o izvrševanju proračunov ter v skladu s podzakonskimi predpisi, izdanimi na njuni podlagi.

V 9. členu Zakona o izvrševanju kazenskih sankcij je določeno, da Republika Slovenija zagotavlja iz proračuna sredstva za izvrševanje kazenskih sankcij, financiranje znanstvenoraziskovalne dejavnosti na področju penologije ter za zaposlovanje zaprtih oseb.

Iz 3. člena Odloka o ustanovitvi Javnega gospodarskega zavoda A █ izhaja, da je ustanoviteljica zavoda Republika Slovenija, ustanoviteljske pravice in obveznosti pa izpolnjuje Vlada Republike Slovenije. JGZ A █ je sestavni del izvrševanja kazni zapora v Republiki Sloveniji. Zavod opravlja dejavnosti v obsegu in na način, kot je določeno z letnim programom dela in finančnim načrtom.

V 11. členu taistega odloka je opredeljeno, da zavod pridobiva sredstva za opravljanje svoje dejavnosti s prihodki od tržne dejavnosti, iz proračuna Republike Slovenije ter z dotacijami, donacijami in iz drugih virov. Ustanoviteljica Republika Slovenija zagotavlja zavodu nakazila za opravljanje gospodarske družbe na podlagi potrjenega programa dela in finančnega načrta ob upoštevanju stroškov plačila za delo zaprtih oseb ter plač in drugih stroškov dela zaposlenih na področju javne gospodarske službe. Sestava stroškov in višina nakazil za opravljanje gospodarske družbe na podlagi potrjenega programa dela in finančnega načrta se določita v letni pogodbi, ki jo URSIKS sklene z Javnim gospodarskim zavodom v skladu z merili, ki jih predpiše Ministrstvo za pravosodje.

**IV.** **Opravljene preveritve, ugotovitve in izrečeni ukrepi**

Urad za nadzor proračuna, Sektor za nadzor proračuna, je uvedel nadzor nad zaračunavanjem stroška prehrane zaprtih oseb, ki delajo v JGZ A █. Pri tem je proračunski inšpektor preveril pravne podlage za zaračunavanje navedenih stroškov ter knjigovodske evidence v zvezi z evidentiranjem, obračunavanjem ter plačevanjem stroška prehrane zaprtih oseb, ki delajo v omenjenem zavodu. Proračunski inšpektor je na podlagi informacij in knjigovodske dokumentacije, ki so bile predložene v postopku inšpekcijskega nadzora, v okviru svojih pooblastil ugotovil dejansko stanje in predlagal ukrepe, kot sledijo v nadaljevanju zapisnika o inšpekcijskem nadzoru.

**IV.1** **Preveritev pravnih podlag za** **zaračunavanje stroška prehrane zaprtih oseb, ki delajo v JGZ A █**

Finančno pravna, delovno pravna in funkcionalno organizacijska razmerja med URSIKS in JGZ A █ so opredeljena v Pogodbi o ureditvi medsebojnih razmerij z dne 20. 5. 2016. Pri tem so priloge, ki vsebujejo razdelilnike stroškov med JGZ A █ ter posameznimi zavodi URSIKS in prevzgojnim domom B █, ravno tako sestavni del navedene pogodbe.

V Pogodbi o ureditvi medsebojnih razmerij so opredeljene vrste, obseg in način obračunavanja medsebojnih obveznosti. V 1. členu pogodbeni stranki URSIKS in JGZ A █ ugotavljata, da je bil JGZ A █ ustanovljen z namenom zagotavljanja možnosti dela zaprtih oseb. V skladu s tem posamezne notranje organizacijske enote JGZ A █ omogočajo delo zaprtim osebam v okviru posameznih zavodov za prestajanje kazni zapora in Prevzgojnega doma B █. Iz drugega odstavka 3. člena omenjene pogodbe izhaja, da se pri vseh določbah pogodbe, kjer je kot kriterij za razdelitev stroškov navedeno število zaprtih oseb ali število zaposlenih, uporablja število zaprtih oseb ali število zaposlenih oseb iz preteklega meseca. V 11. členu pogodbe, ki določa finančne obveznosti JGZ A █, je opredeljeno, da z razporeditvijo zaprtih oseb na delo v Javni gospodarski zavod A █, le-ta prevzame finančne obveznosti, ki so povezane z delom zaprtih oseb v zavodu (strošek prehrane zaprtih oseb se tako krije s strani JGZ A █ na podlagi računov posameznih zavodov). Pri tem je v drugi točki navedenega člena določeno, da strošek prehrane za zaprte osebe, ki delajo v JGZ A █, posamezni zavod in prevzgojni dom, na katerega se zaposleni obsojenci nanašajo, zaračunava JGZ A █ mesečno na podlagi dejanskih, neposrednih stroškov v višini, ki je razvidna iz priloge 5 k Pogodbi o ureditvi medsebojnih razmerij.

V prilogi 5 k Pogodbi o ureditvi medsebojnih razmerij je opredeljeno, da je strošek malice zaprtih oseb oblikovan enotno za vse zavode in prevzgojni dom na podlagi povprečnih dejanskih stroškov, kot so navedeni v spodnji tabeli, ki veljajo od 1. 1. 2016 dalje.

**Tabela številka 3: Povprečni dejanski stroški za obračun malice za zaprte osebe iz priloge**

 **5 Pogodbe o ureditvi medsebojnih razmerij med URSIKS in JGZ A█**

|  |  |  |
| --- | --- | --- |
| ZAP.ŠT. | NAZIV STROŠKA | EUR/MALICA |
| 1 | PISARNIŠKI MATERIAL | █ |
| 2 | ČISTILNI MATERIAL | █ |
| 3 | ŽIVILA | █ |
| 4 | ZDRAVNIŠKI PREGLEDI ZAPRTIH OSEB | █ |
| 5 | DROBNI INVENTAR | █ |
| 6 | ELEKTRIČNA ENERGIJA | █ |
| 7 | KOMUNALNE STORITVE – VODA | █ |
| 8 | ODVOZ SMETI  | █ |
| 9 | ODVOZ ORGANSKIH ODPADKOV | █ |
| 10 | STROŠKI OGREVANJA | █ |
| 11 | STROŠKI PLINA – KUHINJA | █ |
| 12 | STROŠKI VZDRŽEVANJA OPREME | █ |
| 13 | PLAČILO ZA DELO ZAPRTIH OSEB | █ |
|  | **SKUPAJ** | **█** |

Pri pregledu knjigovodskih listin v zvezi z zaračunavanjem stroškov prehrane za zaprte osebe posameznih zavodov znotraj URSIKS je ugotovljeno, da le-ti oblikujejo stroške malice neenotno, pri čemer se razpon zaračunavanja stroška prehrane JGZ A █ v letu 2024 giblje od zneska █do zneska █.

Inšpektor je pri pregledu priložene dokumentacije k Pogodbi o ureditvi medsebojnih razmerij med URSIKS in JGZ A █ ugotovil, da je bilo k navedeni pogodbi do dne 10. 3. 2023 sklenjenih 6 (šest) aneksov. Pri tem v nobenem od kasneje sklenjenih aneksov ni bila opredeljena kakršnakoli sprememba izračuna povprečnih dejanskih stroškov za obračun malice JGZ A █ za zaprte osebe.

V končni določbi 13. člena Pogodbe o ureditvi medsebojnih razmerij med URSIKS in JGZ A █ je opredeljeno, da velja za nedoločen čas in se lahko spreminja samo po sporazumu obeh pogodbenih strank. Ker pogodbene stranke v nobenem od sklenjenih aneksov do 10. 3. 2023 niso posegale v izračun stroška prehrane zaprtih oseb za JGZ A █, proračunski inšpektor ugotavlja, da obračun povprečnih stroškov prehrane za zaprte osebe posameznih zavodov temelji na dejanskih stroških, ki veljajo od 1. 1. 2016.

**UKREP ŠT. 1: Glede na navedene ugotovitve proračunski inšpektor na podlagi drugega odstavka 104. člena ZJF Upravi RS za izvrševanje kazenskih sankcij predlaga takojšnjo sklenitev aneksa** **k Pogodbi o ureditvi medsebojnih razmerij med URSIKS in JGZ A █, s katerim se enotno in celovito z upoštevanjem učinkov inflacije (zneski v prilogi 5 veljajo od 1. 1. 2016 dalje) ponovno opredeli dejanske stroške prehrane za delo zaprtih oseb posameznih zavodov, ki se zaračunavajo JGZ A █, ob spoštovanju načela gospodarnosti in učinkovitosti (65. člen ZJF) pri zagotavljanju prihodkov neposrednega proračunskega uporabnika. O tem naj URSIKS poroča proračunski inšpekciji.**

**IV.2 Nadzor nad evidentiranjem, obračunavanjem in plačevanjem stroška prehrane zaprtih oseb, ki delajo v JGZ A █**

V postopku inšpekcijskega nadzora je bilo proračunskemu inšpektorju predloženo Navodilo o finančnem poslovanju URSIKS št. 007-15/2019/162 z dne 3. 5. 2023, na čigar podlagi se je v letu 2024 urejala organiziranost in način vodenja finančnega poslovanja ter sistem notranjih kontrol in nadzora v URSIKS. Pri tem uslužbenci Oddelka za finance URSIKS opravljajo delo na vseh osmih lokacijah notranjih organizacijskih enot URSIKS (posameznih zavodih).

Poleg navedenega internega predpisa o finančnem poslovanju organa uslužbenci finančne službe URSIKS pri delu upoštevajo tudi ZJF, Zakon o izvrševanju proračuna RS, Pravilnik o postopkih za izvrševanje proračuna RS ter druge predpise in pojasnila s področja javnih financ in izvrševanja proračuna.

Tekom izvajanja nadzora knjigovodskih listin pri prehrani zaprtih oseb, ki delajo v JGZ A █ so inšpektorju predloženi evidenčni listi malic zaprtih oseb, dobavnice, podatki o cenah malice ter izdani računi s strani posameznih zavodov v obdobju od 1. 1. 2024 do 31. 12. 2024. Navedeni dokumentaciji so priloženi tudi podatki o plačilih stroška prehrane zaprtih oseb, ki jih posameznim zavodom za izvrševanje kazni zapora v letu 2024 plačeval JGZ A █.

**IV.2.1 Kontroliranje knjigovodskih listin**

V drugem odstavku 7. člena Navodila o finančnem poslovanju URSIKS je opredeljeno, da finančni oddelki na vseh lokacijah zavodov pripravljajo ustrezne knjigovodske listine za računovodsko evidentiranje poslovnih dogodkov in transakcij ter zagotavljajo izdajanje računov.

Drugi odstavek 9. člena Pravilnika o računovodstvu določa, da mora izdana knjigovodska listina proračunskega uporabnika vsebovati tudi podpis odgovorne osebe. Izdajatelj knjigovodske listine s svojim podpisom na listini jamči za resničnost nastanka poslovnega dogodka in potrjuje, da listina resnično in pošteno prikazuje podatke o poslovnem dogodku. Če je knjigovodska listina sestavljena v elektronski obliki, mora biti podpisana z elektronskim podpisom, v skladu z zakonom, ki ureja elektronsko poslovanje.

Proračunski inšpektor je pri kontroli na preskok pri izdanih računih za prehrano zaprtih oseb, ki so jih posamezni zavodi URSIKS izdajali JGZ A █, ugotovil pomanjkljivost, da računi niso podpisani s strani odgovorne osebe izdajatelja[[2]](#footnote-2) (npr. █ in račun █). Ker navedena računa ne vsebujeta elektronskega podpisa odgovorne osebe, v postopku nadzora ni bilo mogoče ugotoviti, ali je odgovorna oseba izdajatelja računa preverila resničnost oziroma poštenost podatkov na knjigovodski listini.

**UKREP ŠT. 2: Proračunski inšpektor na podlagi drugega odstavka 104. člena ZJF Upravi RS za izvrševanje kazenskih sankcij predlaga okrepitev notranjih kontrol pri sestavi knjigovodskih listin zavodov znotraj uprave ter da o tem obvesti odgovorno/e osebo/e izdajatelja računa, da morajo biti računi kontrolirani in podpisani; o obvestitvi oseb naj URSIKS posreduje dokazilo inšpekcijskemu organu.**

**IV.2.2 Pravočasnost izdaje računov**

V 47. členu Navodil o finančnem poslovanju URSIKS je opredeljen postopek izdajanja računov. Oddelek za finance izdaja račune na podlagi cenikov, pogodb in drugih pravnih podlag. Zahteva za izdajo računa mora biti na oddelku za finance naročena vsaj štiri dni pred iztekom roka za izdajo računa. Račun pripravi javni uslužbenec oddelka za finance. Račun se pošlje v podpis osebi, pristojni za prevzemanje obveznosti in ko je le-ta elektronsko podpisan, javni uslužbenec oddelka za finance, v zbirki računov izvede zahtevo za odpremo.

Proračunski inšpektor je pri pregledu finančnih določb Pogodbe o ureditvi medsebojnih razmerij med URSIKS in JGZ A █, ugotovil, da le-ta ne vsebuje rokov za izdajo računa prehrane zaprtih oseb. Nadalje je pri nadzoru naključno izbranih računov, ki so jih zavodi URSIKS v zvezi s prehrano zaprtih oseb izdajali JGZ A █ ugotovljeno, da so nekateri računi podpisani in nato odposlani šele 8, 10 ali 14 dni pred datumom zapadlosti računa, kljub temu, da je na računu naveden rok plačila 15 oziroma 16 dni od prejema računa. Navedeno ima za posledico, da je plačnik storitve (v tem primeru JGZ A █) prejel račun kasneje, ko je že pričel teči rok za plačilo storitve prehrane (npr. račun █, račun █, račun █).

**UKREP ŠT. 3: Proračunski inšpektor na podlagi drugega odstavka 104. člena ZJF Upravi RS za izvrševanje kazenskih sankcij predlaga sklenitev aneksa k Pogodbi o ureditvi medsebojnih razmerij med URSIKS in JGZ A █, s katerim se določi rok za izdajo računa JGZ A █ za prehrano zaprtih oseb. O tem naj URSIKS poroča proračunski inšpekciji.**

**UKREP ŠT. 4: Proračunski inšpektor na podlagi drugega odstavka 104. člena ZJF Upravi RS za izvrševanje kazenskih sankcij predlaga okrepitev notranjih kontrol pri sestavi in odpremi knjigovodskih listin zavodov znotraj uprave, o tem pa naj obvesti osebe, ki predlagajo izdajo računa (ažurnost) in osebe zadolžene za pripravo ter podpis in izdajo računa (pravočasnost); o obvestitvi oseb naj URSIKS predloži dokazilo inšpekcijskemu organu.**

**IV.2.3 Roki za plačilo računov**

V postopku inšpekcijskega nadzora je ob kontroli izdanih računov za prehrano zaprtih oseb ugotovljeno, da zavodi URSIKS na računih navajajo različne roke za njihovo plačilo, kot npr. 14, 15, 16, 30 ali 32-dnevni rok za plačilo (npr. račun █– rok plačila 14 dni, račun █ rok plačila 15 dni, račun █– rok plačila 16 dni, račun █– rok plačila 30 dni, █– rok plačila 32 dni). Prva alinea prve točke 11. člena Zakona o preprečevanju zamud pri plačilih (Uradni list RS, št. 57/12 in 61/20 – ZDLGPE) določa, če je dolžnik javni organ ali drug zakon ne določa drugače, plačilni rok ne sme biti daljši od 30 dni od dneva prejema računa.

**UKREP ŠT. 5: Proračunski inšpektor na podlagi drugega odstavka 104. člena ZJF predlaga poenotenje plačilnih rokov za izvajanje storitve prehrane zaprtih oseb, ki jih zavodi URSIKS zaračunavajo JGZ A █, rok plačila pa naj zapiše v pogodbena določila med URSIKS in JGZ A █ ter o tem poroča inšpekcijskemu organu.**

**IV.2.4 Spremljanje odprtih terjatev**

Sedmi odstavek 47. člena Navodila o finančnem poslovanju URSIKS določa, da mora javni uslužbenec, ki je zahteval izdajo računa, tekoče spremljati odprte terjatve in ravnati v skladu z internim navodilom s področja spremljanja odprtih terjatev in predajo v izvršbo.

V delu, ki se nanaša na nadzor plačevanja obveznosti prehrane zaprtih oseb s strani JGZ A █, so inšpektorju predložene kartice kupca-partnerja JGZ A █ za posamezne zavode URSIKS. Pri tem je pri primerjavi plačilnih rokov po izdanih računih s strani zavodov URSIKS za prehrano zaprtih oseb in podatkov o prejetih plačilih v tej zvezi s strani JGZ A █ ugotovljeno, da JGZ A █ ne sledi plačilnim rokom oziroma zavodi URSIKS prejemajo plačila za storitev prehrane zaprtih oseb z očitnimi zamudami (npr. račun █ z zapadlostjo 25. 4. 2024 v višini 272,32 EUR je poravnan dne 21. 6. 2024, račun █ z zapadlostjo 1. 3. 2024 v višini 585,88 EUR je poravnan dne 12. 4. 2024, račun █ z zapadlostjo 6. 3. 2024 je plačan dne 6. 5. 2024, račun █ z zapadlostjo 21. 5. 2024 je bil plačan dne 15. 7. 2024).

**UKREP ŠT. 6: Proračunski inšpektor na podlagi drugega odstavka 104. člena ZJF Upravi RS za izvrševanje kazenskih sankcij predlaga krepitev nadzora pri upoštevanju plačilnih rokov pogodbenih partnerjev in ustrezno ukrepanje v primeru zamud pri plačilih – izvajanje izvršilnih postopkov, o čemer naj se obvesti osebe, ki so zadolžene za spremljanje plačil; o obvestitvi oseb naj URSIKS poroča inšpekcijskemu organu.**

**POVZETEK:**

Ministrstvo za finance, Urad Republike Slovenije za nadzor proračuna, Sektor proračunske inšpekcije, je pri proračunskem uporabniku URSIKS izvedel inšpekcijski pregled pri zaračunavanju stroška prehrane za zaprte osebe, ki delajo v Javnem gospodarskem zavodu A █.

Pri preveritvi pravnih podlag za zaračunavanje stroška prehrane zaprtih oseb, ki delajo v JGZ A █, je ugotovljeno, da so finančno pravna, delovno pravna in funkcionalno organizacijska razmerja med URSIKS in JGZ A █ opredeljena v Pogodbi o ureditvi medsebojnih razmerij z dne 20. 5. 2016. Pri tem so priloge, ki vsebujejo razdelilnike stroškov med JGZ A █ ter posameznimi zavodi URSIKS in prevzgojnim domom B █, ravno tako sestavni del navedene pogodbe.

V končni določbi 13. člena Pogodbe o ureditvi medsebojnih razmerij med URSIKS in JGZ A █ je opredeljeno, da velja za nedoločen čas in se lahko spreminja samo po sporazumu obeh pogodbenih strank. Ker pogodbene stranke v nobenem od sklenjenih aneksov do 10. 3. 2023 niso posegale v izračun stroška prehrane zaprtih oseb za JGZ A █, proračunski inšpektor ugotavlja, da obračun povprečnih stroškov prehrane za zaprte osebe posameznih zavodov temelji na dejanskih stroških, ki veljajo od 1. 1. 2016.

**UKREP ŠT. 1: Glede na navedene ugotovitve proračunski inšpektor na podlagi drugega odstavka 104. člena ZJF Upravi RS za izvrševanje kazenskih sankcij predlaga takojšnjo sklenitev aneksa k Pogodbi o ureditvi medsebojnih razmerij med URSIKS in JGZ A █, s katerim se enotno in celovito z upoštevanjem učinkov inflacije (zneski v prilogi 5 veljajo od 1. 1. 2016 dalje) ponovno opredeli dejanske stroške prehrane za delo zaprtih oseb posameznih zavodov, ki se zaračunavajo JGZ A █, ob spoštovanju načela gospodarnosti in učinkovitosti (65. člen ZJF) pri zagotavljanju prihodkov neposrednega proračunskega uporabnika. O tem naj URSIKS poroča proračunski inšpekciji.**

Proračunski inšpektor je pri kontroli na preskok pri izdanih računih za prehrano zaprtih oseb, ki so jih posamezni zavodi URSIKS izdajali JGZ A █, ugotovil pomanjkljivost, da računi niso podpisani s strani odgovorne osebe izdajatelja (npr. račun █ in račun █). Ker navedena računa ne vsebujeta elektronskega podpisa odgovorne osebe, v postopku nadzora ni bilo mogoče ugotoviti, ali je odgovorna oseba izdajatelja računa preverila resničnost oziroma poštenost podatkov na knjigovodski listini.

**UKREP ŠT. 2: Proračunski inšpektor na podlagi drugega odstavka 104. člena ZJF Upravi RS za izvrševanje kazenskih sankcij predlaga okrepitev notranjih kontrol pri sestavi knjigovodskih listin zavodov znotraj uprave ter da o tem obvesti odgovorno/e osebo/e izdajatelja računa, da morajo biti računi kontrolirani in podpisani; o obvestitvi oseb naj URSIKS posreduje dokazilo inšpekcijskemu organu.**

Proračunski inšpektor je pri pregledu finančnih določb Pogodbe o ureditvi medsebojnih razmerij med URSIKS in JGZ A █, ugotovil, da le-ta ne vsebuje rokov za izdajo računa prehrane zaprtih oseb. Nadalje je pri nadzoru naključno izbranih računov, ki so jih zavodi URSIKS v zvezi s prehrano zaprtih oseb izdajali JGZ A █ ugotovljeno, da so nekateri računi podpisani in nato odposlani šele 8, 10 ali 14 dni pred datumom zapadlosti računa, kljub temu, da je na računu naveden rok plačila 15 oziroma 16 dni od prejema računa. Navedeno ima za posledico, da je plačnik storitve (v tem primeru JGZ A █) prejel račun kasneje, ko je že pričel teči rok za plačilo storitve prehrane (npr. račun █, račun █, račun █).

**UKREP ŠT. 3: Proračunski inšpektor na podlagi drugega odstavka 104. člena ZJF Upravi RS za izvrševanje kazenskih sankcij predlaga sklenitev aneksa k Pogodbi o ureditvi medsebojnih razmerij med URSIKS in JGZ A █, s katerim se določi rok za izdajo računa JGZ A █ za prehrano zaprtih oseb. O tem naj URSIKS poroča proračunski inšpekciji.**

**UKREP ŠT. 4: Proračunski inšpektor na podlagi drugega odstavka 104. člena ZJF Upravi RS za izvrševanje kazenskih sankcij predlaga okrepitev notranjih kontrol pri sestavi in odpremi knjigovodskih listin zavodov znotraj uprave, o tem pa naj obvesti osebe, ki predlagajo izdajo računa (ažurnost) in osebe zadolžene za pripravo ter podpis in izdajo računa (pravočasnost); o obvestitvi oseb naj URSIKS predloži dokazilo inšpekcijskemu organu.**

V postopku inšpekcijskega nadzora je ob kontroli izdanih računov za prehrano zaprtih oseb ugotovljeno, da zavodi URSIKS na računih navajajo različne roke za njihovo plačilo, kot npr. 14, 15, 16, 30 ali 32-dnevni rok za plačilo (npr. račun █– rok plačila 14 dni, račun █– rok plačila 15 dni, račun █– rok plačila 16 dni, račun █– rok plačila 30 dni, račun █– rok plačila 32 dni). Prva alinea prve točke 11. člena Zakona o preprečevanju zamud pri plačilih (Uradni list RS, št. 57/12 in 61/20 – ZDLGPE) določa, če je dolžnik javni organ ali drug zakon ne določa drugače, plačilni rok ne sme biti daljši od 30 dni od dneva prejema računa.

**UKREP ŠT. 5: Proračunski inšpektor na podlagi drugega odstavka 104. člena ZJF predlaga poenotenje plačilnih rokov za izvajanje storitve prehrane zaprtih oseb, ki jih zavodi URSIKS zaračunavajo JGZ A █, rok plačila pa naj zapiše v pogodbena določila med URSIKS in JGZ A █, ter o tem poroča inšpekcijskemu organu.**

V delu, ki se nanaša na nadzor plačevanja obveznosti prehrane zaprtih oseb s strani JGZ A █, so inšpektorju predložene kartice kupca-partnerja JGZ A █ za posamezne zavode URSIKS. Pri tem je pri primerjavi plačilnih rokov po izdanih računih s strani zavodov URSIKS za prehrano zaprtih oseb in podatkov o prejetih plačilih v tej zvezi s strani JGZ A █ ugotovljeno, da JGZ A █ ne sledi plačilnim rokom oziroma zavodi URSIKS prejemajo plačila za storitev prehrane zaprtih oseb z očitnimi zamudami (npr. račun █ z zapadlostjo 25. 4. 2024 v višini 272,32 EUR je poravnan dne 21. 6. 2024, račun █ z zapadlostjo 1. 3. 2024 v višini 585,88 EUR je poravnan dne 12. 4. 2024, račun █ z zapadlostjo 6. 3. 2024 je plačan dne 6. 5. 2024, račun █z zapadlostjo 21. 5. 2024 je bil plačan dne 15. 7. 2024).

**UKREP ŠT. 6: Proračunski inšpektor na podlagi drugega odstavka 104. člena ZJF Upravi RS za izvrševanje kazenskih sankcij predlaga krepitev nadzora pri upoštevanju plačilnih rokov pogodbenih partnerjev in ustrezno ukrepanje v primeru zamud pri plačilih – izvajanje izvršilnih postopkov, o čemer naj se obvesti osebe, ki so zadolžene za spremljanje plačil; o obvestitvi oseb naj URSIKS poroča inšpekcijskemu organu.**

**SKLEP:**

**Uprava Republike Slovenije za izvrševanje kazenskih sankcij mora o realizaciji navedenih ukrepov pisno obvestiti Urad RS za nadzor proračuna s predložitvijo ustreznih dokazil najkasneje v roku 30 dni od vročitve tega zapisnika.**

V skladu s 116. členom Zakona o splošnem upravnem postopku[[3]](#footnote-3) - ZUP mora stranka povrnitev morebitnih nastalih stroškov zahtevati do izdaje odločbe, sicer izgubi pravico do povrnitve stroškov.

**Pouk o pravnem sredstvu**

Zoper ta zapisnik so dovoljene pripombe na Ministrstvo za finance, Urad Republike Slovenije za nadzor proračuna, Fajfarjeva ulica 33, 1502 Ljubljana ali na elektronski naslov mf.unp@gov.si, v roku 15 dni po vročitvi zapisnika.

 █

 PRORAČUNSKI INŠPEKTOR

 Inšpektor – višji svetnik

Vročiti: - Ministrstvo za pravosodje, Uprava RS za izvrševanje kazenskih sankcij, Beethovnova ulica 3, 1000 Ljubljana, na elektronski naslov gp.ursiks@gov.si – po ZUP

1. Zakon o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 – popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677), [55/15](http://www.uradni-list.si/1/objava.jsp?sop=2015-01-2277) – ZFisP, [96/15](http://www.uradni-list.si/1/objava.jsp?sop=2015-01-3772) – ZIPRS1617, [13/18](http://www.uradni-list.si/1/objava.jsp?sop=2018-01-0544), [195/20](http://www.uradni-list.si/1/objava.jsp?sop=2020-01-3501) – odl. US, [18/23](http://www.uradni-list.si/1/objava.jsp?sop=2023-01-0348) – ZDU-1O in 76/23) – v nadaljevanju: ZJF. [↑](#footnote-ref-1)
2. Skladno četrtemu odstavku 47. člena Navodil o finančnem poslovanju URSIKS izdane račune podpisuje oseba, pooblaščena za prevzemanje obveznosti ali od njega pooblaščena oseba [↑](#footnote-ref-2)
3. Zakon o splošnem upravnem postopku (Uradni list RS, št. 24/06 –uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 –ZIUOPDVE in 3/22 – ZDeb). [↑](#footnote-ref-3)